CELEX: 62007CA0199
Language: lv
Date: 2009-11-12 00:00:00
Title: Lieta C-199/07: Tiesas (ceturtā palāta) 2009. gada 12. novembra spriedums — Eiropas Kopienu Komisija/Grieķijas Republika (Valsts pienākumu neizpilde — Publiskie iepirkumi — Direktīva 93/38/EEK — Paziņojums par paredzamo publisko iepirkumu — Pētījuma veikšana — Automātiskas noraidīšanas kritēriji — Kvalitātes kritēriji, atlasot piedāvājumus, un piešķiršanas kritēriji)

16.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 11/2
            
         Tiesas (ceturtā palāta) 2009. gada 12. novembra spriedums — Eiropas Kopienu Komisija/Grieķijas Republika
   (Lieta C-199/07) (1)
   
   (Valsts pienākumu neizpilde - Publiskie iepirkumi - Direktīva 93/38/EEK - Paziņojums par paredzamo publisko iepirkumu - Pētījuma veikšana - Automātiskas noraidīšanas kritēriji - Kvalitātes kritēriji, atlasot piedāvājumus, un piešķiršanas kritēriji)
   2010/C 11/02
   Tiesvedības valoda — grieķu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — M. Patakia un D. Kukovec)
   
      Atbildētāja: Grieķijas Republika (pārstāvji — D. Tsagkaraki, pārstāve, un K. Christodoulou, dikigoros)
   
      Priekšmets
   
   Valsts pienākumu neizpilde — Padomes 1993. gada 14. jūnija Direktīvas 93/38/EEK, ar ko koordinē līgumu piešķiršanas procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē (OV L 199, 84. lpp.), 4. panta 2. punkta, 31. panta 1. punkta un 34. panta 1. punkta a) apakšpunkta pārkāpums — Kandidātu izvēle ierobežotā vai norunātā procedūrā — Noraidīšanas kritēriji
   
      Rezolutīvā daļa:
   
   
               1)
            
            
               pirmkārt, noraidot ārvalstu konsultāciju firmas un konsultantus, kuri ir iesnieguši pieteikumu ERGA OSE konkursa procedūrā sešu mēnešu laikā pirms dienas, kad tie iesniedza pieteikumu šajā konkursā, un kuri ir deklarējuši kvalifikācijas, kas atbilst tādām diplomu kategorijām, kuras atšķiras no pašreiz prasītajām, saskaņā ar ERGA OSE AE 2006. gada 16. oktobrī izziņotā paziņojuma par paredzamo strīdīgo publisko iepirkumu ar numuriem 2003/S 205-185214 un 2003/S 206-186119 III nodaļas 2.1.3. punkta b) apakšpunkta otro daļu, un, otrkārt, paziņojuma par paredzamo strīdīgo publisko iepirkumu IV nodaļas 2. punktā nenošķirot kvalitātes kritērijus, atlasot piedāvājumus, no līguma piešķiršanas kritērijiem, Grieķijas Republika nav izpildījusi Padomes 1993. gada 14. jūnija Direktīvas 93/38/EEK, ar ko koordinē līgumu piešķiršanas procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē, 4. panta 2. punktā un 34. panta 1. punkta a) apakšpunktā paredzētos pienākumus;
            
         
               2)
            
            
               pārējā daļā prasību noraidīt;
            
         
               3)
            
            
               Eiropas Kopienu Komisija un Grieķijas Republika sedz savus tiesāšanās izdevumus pašas.
            
         
      (1)  OV C 197, 02.08.2008.